
ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. 8890 

Τροποποίηση Κανονισμού Ασφάλισης από τον ΕΛΓΑ του 
Ζωικού Κεφαλαίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη διάταξη του άρθρου 3 του Ν. 1790/88 «Οργάνωση 
και λειτουργία Ελληνικών Γεωργικών Ασφαλίσεων και άλ¬ 
λες διατάξεις» (ΦΕΚ 134/Α/20.6.88). 

2. Τις διατάξεις των άρθρων 8 και 12 περ. γ Ν. 1790/ 
88 . 

3. Την αριθμ., 10569/29.3.89 απόφαση Υπουργού Γε¬ 
ωργίας (ΦΕΚ 260/Α/14.4.89) με την οποία εγκρίθηκε ο 
Κανονισμός Ασφάλισης από τον ΕΛΓ Α του Ζωϊκοϋ Κεφα¬ 
λαίου. 

4. Την αριθμ. 9/26.1.95 απόφαση του Διοικητικού Συμ¬ 
βουλίου του Οργανισμού Ελληνικών Γ εωργικών Ασφαλί¬ 
σεων, με την οποία προτείνεται η τροποποίηση αντικατά¬ 
σταση και συμπλήρωση άρθρων του ισχύοντος Κανονι¬ 
σμού Ασφάλισης Ζωικού Κεφαλαίου από τον ΕΛΓ Α. 

5. Το άτι από τις διατάξεις αυτές της απόφασης προκα- 
λείται δαπάνη σε βάρος του Προϋπολογισμού του Νομικού 
προσώπου «ΟΡΓΑΝΙΣΜΟΣ ΕΛΛΗΝΙΚΩΝ ΓΕΩΡΓΙΚΩΝ 
ΑΣΦΑΛΙΣΕΩΝ (ΕΛΓΑ)» ύψους 860.000.000 δρχ. ανά 
τριετία (περιοδικότητα εμφάνισης ζημιών από καύσωνα 
1:3 έτη) για την οποία έχει εγκοιθεϊ πίστωση στον προϋπο¬ 
λογισμό του ΕΛΓΑ έτους 1995, ύψους 1.800.000.000 
δρχ. με τα στοιχεία ΚΛ 670102, αποφασίζουμε: 

Εγκρίνουμε την αριθμ. 9/26.1.95 απόφαση του Διοικη¬ 
τικού Συμβουλίου του ΕΑΓΑ, με την οποία τροποποιείται ο 
Κανονισμός Ασφάλισης Ζωικού Κεφαλαίου, ως εξής: 

ΚΑΝΡΝΙΣΜΟΣ ΑΣΦΑΛΙΣΗΣ 
ΑΠΟ ΤΟΝ ΕΛ.Γ.Α. ΤΟΥ ΖΩΪΚΟΥ ΚΕΦΑΛΑΙΟΥ 

ΚΕΦΑΛΑΙΟ Α 
Αντικείμενο Κανονισμού 
Αρθρο 1 

Σύμφωνα με το Νόμο 1790/88 αντικείμενο του Κανονι¬ 
σμού είναι οι όροι, οι προϋποθέσεις και οι περιορισμοί με 
τους οποίους πραγματοποιείται η υποχρεωτική ασφάλιση 


του ζωίκού κεφαλαίου, οι υποχρεώσεις των ασφαλισμέ¬ 
νων και οι συνέπειες από τη μη εκπλήρωσή τους, η από¬ 
λυτη απαλλαγή και το ανώτερο ποσοστό μέχρι το οποίο θα 
ανέρχεται η κάλυψη της ζημιάς, η διαδικασία αναγγελίας, 
εξακρίβωσης και εκτίμησης της ζημιάς και επίλυσης τυχόν 
αμφισβητήσεων, τα αρυόδια όργανα, ο τρόπος και η διαδι¬ 
κασία αμοιβής των οργάνων αυτών, ο υπολογισμός και η 
διαδικασία εκκαθάρισης κοι καταβολής της αποζημίωσης 
και η έκπτωση από την παροχή, καθώς και κάθε σχετικό 
θέμα που αφορά στην εφαρμογή και άσκηση της υποχρε¬ 
ωτικής ασφάλισης. 

ΚΕΦΑΛΑΙΟ 8 

Ασφαλιζόμε, οι κίνδυνοι - Εννοιολογικοί προοδιορισμοί 

- Είδος ζημιών που καλύπτονται ασφαλιστικά - Εξαιρέ¬ 
σεις - Ειδικοί περιορισμοί κάλυψης — Ποσοστά ζημιάς που 
δεν καλύπτονται - ποσοστά κάλυψης - ειδικές διατάξεις 
κάλυψης ζημιών » Αντπσφόλίση. 

Άρθρο 2 

Ασφαλιζόμενοι κίνδυνοι (ζημιογόνα αίτια) 

Η υποχρεωτική ασφάλιση περιλαμβάνει τις ζημιές, που 
προκαλούνται στο ζωικό κεφάλαιο από τα φυσικά αίτια: 
Χαλάζι, Υπερβολικά ψύχος, Χιόνι, Ανεμοθύελλα, Πλημ¬ 
μύρα, Καύσωνας, Κεραυνός και πυρκαγιά που προκαλεί- 
τσι από αυτόν, Ζημιά από άγρια ζώα και από τις ασθένειες 

- παθήσεις: Ιπληνάνθρακας, Πνευματάνθρακας, ίογενής 
διάρροια (νόσος των βλενογόνων), Κακοήθης καταρροϊ¬ 
κός πυρετός των βοοειδών (γσγγραινώδης κόρυζα), Γαγ- 
,ραινώδης μαστίτιδα των αιγοπροβάτων. Δυστοκία, Εκο- 
τροφή μήτρας και Επιλόχεια παραπληγία. 

Άρθρο 3 

Εννοιολογικοί προσδιορισμοί 

Για την εφαρμογή του παρόντος Κανονισμού ισχύουν οι 
παρακάτω εννοιολογικοί προσδιορισμοί: 

1. «Ασφαλισμένοι» είναι τα φυσικά ή νομικά πρόσωπα 
που έχουν την κυριότητα ή την εκμετάλλευση κτηνοτροφι- 
κών εκμεταλλεύσεων. 

2. «Κτηνοτροφικές εκμεταλλεύσεις»; όπου χρησιμο¬ 
ποιείται ο όρος αυτός νοούνται γενικά όλες οι αμιγείς ή μι¬ 
κτές- κτηνοτροφικές (βοοειδή, μόνοπλσ, οιγοπρόβατα και 
χοιρινά), πτηνατροφικές, μελισσυκομικές (μελισσοσμήνη) 

και κονικλοτροφίας εκμεταλλεύσεις. 

3. «Ζωικό Κεφάλαιο» είναι το σύνολο των ζώων της 
εκμετάλλευσης που αναφέρονται στην παράγραφο 2 του 
παρόντος άρθρου, τα οποία συνιστούν αμιγή ή μικτή κτη- 
νοτροφική εκμετάλλευση. 

4. «Κατηγορία ζώου ή ζώων» είναι η διάκριση των ειδών 
των ζώων μιας κτηνοτροφικής εκμετάλλευσης με βάση τη 
γενετική βελτίωση (σωματικό μέγεθος, σωματικό βάρος), 
ή την παραγωγική κατεύθυνση. 

Κάθε κατηγορία ζώου ή ζώων μπορεί να υποδιαιρείται 
σε υποκατηγορίες με βάση την ηλικία, το βάρος, το φύλλο, 
την παραγωγική κατεύθυνση κ.λ.π των ασφαλιζόμενων 
ζώων. 

5. «Αυτοτελής εκτροφή» θεωρείται (ορίζεται) το σύνολο 
των ζώων μιας κτηνοτροφικής εκμετάλλευσης, του αυτού 
είδους, της αυτής κατηγορίας, της αυτής υποκατηγορίας 
και τα οποία εκτρέφονται, είτε στην ίδια γηπεδική εγκατά¬ 
σταση, είτε ελεύθερα υπό την επιτήρηση - επίβλεψη 
υπεύθυνου προσώπου. 

6. «Αφαλιζόμενοι κίνδυνοι» είναι οι φυσικοί κίνδυνοι 
(φυσικά αίτια) και οι ασθένειες - παθήσεις που αναφέρο- 
νται στο άρθρο 2 του παρόντος Κανονισμού. 

7. «Ζημιά ζωικού κεφαλαίου» θεωρείται ο θάνατος των 
ζώων, η ανικανότητα για εργασία των ζώων εργασίας και η 
- μετά από σύσταση των εξουσιοδοτημένων οργάνων - 
σφαγή ή θανάτωση, τα οποία οφείλονται ή προκαλούνται 
από τους ασφαλιζόμενους κίνδυνους του άρθρου 2 του 
παρόντος Κανονισμού. 

8. «Αποζημίωση» είναι το χρηματικό ποσό'που καταβάλ¬ 
λεται στους ασφαλισμένους για τη ζημιά που υπέστη το 
ζωικό τους κεφάλαιο, από τους ασφαλιζόμενους κίνδυ- 

■ νους του άρθρου 2 του παρόντος Κανονισμού. 

9. « Αγρια ζώα» θεωρούνται τα άγρια θερμόαιμα σαρκο¬ 
φάγο και τα αδέσποτα σκυλιά που προκαλούν ζημιές οτο 
ζωικό κεφάλαιο. 

10 «Ασφαλιστική μονάδα» (Α.Μ.) είναι το ισοδύναμο 
των ασφαλιζόμενων ζώων μιας κτηνοτροφικής εκμετάλ¬ 
λευσης σε αγελάδες ηλικίας ίσης ή μεγαλύτερης των δύο 
ετών. 

Η αντιστοιχία αυτή ειδικότερα καθορίζεται ως εξής: 
α) Βοοειδή ηλικίας μέχρι ενός έτους 0,40 Α. Μ. έκαστον 
β) Βοοειδή ηλικίας ενός έτους και μέχρι δύο ετών 0,60 
Α.Μ. έκαστον 

γ) Βοοειδή ηλικίας δύο ετών και άνω 1,00 Α.Μ. έκαστον 
δ) Μόνοπλα ηλικίας μέχρι ενός έτους 0,40 Α.Μ. έκα¬ 
στον 

ε) Μόνοπλα ηλικίας ενός έτους και μέχρι δύο ετών 0,60 
Α.Μ. έκαστον 

στ) Μόνοπλα ηλικίας δύο ετών και άνω 1,00 Α.Μ. έκα¬ 
στον 

ζ) Αμνοερίφια ηλικίας μέχρι ενός έτους 0,06 Α.Μ. έκα¬ 
στον 

η) Αιγοπρόβατα ηλικίας άνω του έτους 0,15 Α.Μ. έκα¬ 
στον 

θ) Χοιρίδια μέχρι Ζ.Β. 20 ΚΟΚ 0,03 Α.Μ. έκαστον 
ι) Χοιρίδια από 20 ΚΘΗ μέχρι 50 ΚΟΒ 0,15 Α.Μ. έκα¬ 
στον 

ια) Χοίροι ζ.β. 50 και άνω ΚΟΒ 0,25 Α.Μ. έκαστον 
ιβ) Χοιρομητέρα και κάπρος 0,40 Α.Μ, έκαστον 
ιγ) Όρνιθες αναπαραγωγής και αυγοπαραγωγής, φρα¬ 
γκόκοτες 0,013 Α.Μ. έκαστον 
ιδ) Κοτόπουλα για πάχυνση και εκτρεφόμενα θηραμα- 


τικά πτηνά 0,009 Α.Μ. έκαστον 

ιε) Μεγάλα ορνιθοειδή (γαλοπούλες, πάπιες, χήνες) 
0,015 Α.Μ. έκαστον 

ιστ) Κουνέλια 0,015 Α.Μ. έκαστον 

11 . «Χαλάζι» ως κίνδυνος που καλύπτεται από τον πα¬ 
ρόντα Κανονισμό θεωρείται η πτώση ατμοσφαιρικών κα¬ 
τακρημνισμάτων σε μορφή σφαιριδίων (συνήθως) ή ακα¬ 
νόνιστου σχήματος τεμαχίων σκληρού διαφανούς πάγου, 
το μέγεθος των οποίων πρσκαλεί ζημιά στο ζωικό κεφά¬ 
λαιο. 

12. «Υπερβολικό ψύχος» ως κίνδυνος που καλύπτεται 
από τον παρόντα Κανονισμό θεωρείται η υπερβολική και 
ασυνήθιστη για την περιοχή για την περίοδο πτώσης της 
θερμοκρασίας του εξωτερικού περιβάλλοντος (κάτω του 
μηδενός) με συνέπεια τη ζημιά στο ζωικό κεφάλαιο. 

13. «Ανεμοθύελλα» ως κίνδυνος που καλύπτεται από 
τον παρόντα Κανονισμό θεωρείται ο σφοδρός άνεμος, του 
οποίου η μηχανική επίδραση προκαλεί ζημιά στο ζωικό κε¬ 
φάλαιο. 

Σαν σφορδός άνεμος, χαρακτηρίζεται ο άνεμος εντά- 
σεως 8 μποφώρ και άνω ή ο άνεμος εκείνος, που προκαλεί 
σπάσιμο των κλαδιών των δένδρων, εμποδίζει το βάδισμα, 
προκαλεί ζημιές σε κτιριακές εγκαταστάσεις, ξεριζώνει 
δένδρα, 

14. «Χιόνι» ως κίνδυνος που καλύπτεται από τον παρό¬ 
ντα Κανονισμό, θεωρείται η χιονόπτωση, η οποία λόγω 
ύψους και διάρκειας προκαλεί ζημιά στο ζωικό κεφά¬ 
λαιο. 

15. «Πλημμύρα» ως κίνδυνος που καλύπτεται από τον 
παρόντα Κανονισμό, θεωρείται η ροή ή παραμονή όγκου 
γλυκού νερού, στους χώρους εκτροφής των ζώων, εξαι- 
τίας βροχοπτώσεων ή τήξης χιονιού με συνέπεια τη ζημιά 
στο ζωικό κεφάλαιο. 

Στην ανωτέρω έννοια της πλημμύρας δεν υπάγεται η 
ροή ή παραμονή όγκου γλυκού νερού στους παραπάνω 
χώρους, που οφείλεται σε αμέλεια παραλείψεως ή άλλα 
τεχνητά αίτια. 

16. «Καύσωνας» ως κίνδυνος που καλύπτεται από τον 
παρόντα Κανονισμό, θεωρείται η αντικειμενικά διαπιστω¬ 
μένη άνοδος της θερμοκρασίας του εξωτερικού περιβάλ¬ 
λοντος, από 40" Ο και άνω, με συνέπεια τη ζημιά στο ζωικό 
κεφάλαιο. 

17. «Ιογενής διάρροια - νόσος των βλενσγόνων» ως κίν¬ 
δυνος που καλύπτεται από τον παρόντα Κανονισμό, θεω¬ 
ρείται η ζημιά που προκαλείται στο ζωικό κεφάλαιο από 
τον ιό ΒΝ/ϋ - ΜΟ του γένους ΡΕδΤΐνΐΒυ$. 

18. «Επιλάχεια παραπληγία» ως κίνδυνος που καλύπτε¬ 
ται από τον παρόντα Κανονισμό, θεωρείται η παθολογική 
κατάσταση που εμφανίζεται η πρώτη εβδομάδα (επτά 
ημέρες) μετά τον τοκετό και προκαλεί ζημιά στο ζωικά κε¬ 
φάλαιο. 

Αιτία της παθολογικής αυτής κατάστασης μπορεί να εί¬ 
ναι μεταβολικές διαταραχές (ελλείψεις - μεγαλο-μικρο- 
στοιχείων), κακώσεις νεύρων πυέλου, νωτιαίου μυελού, 
κακώσεις αρθρώσεων, συνδέσμων, τενόντων των μυών, 
θρομβώσεις αγγείων, εξαρθρήματα, κατάγματα των 
οστών της πυέλου, των άκρων και της σπονδυλικής στή¬ 
λης. 

Στην ανωτέρω έννοια δεν περιλαμβάνονται μαστίτιδες, 
περιτονίτιδες κ.λ.π. καθώς και παθολογικές καταστάσεις 
που οφείλονται σε χρόνια εξαντλητικά νοσήματα, κατα¬ 
βολή λόγω κακής διατροφής ή ασιτίας, πεπτικές διαταρα- 

χές, εντερίτιδες, δυσπεπτική οξέωση, δηλητηριάσεις 
κ.λ.π. 

Αρθρο 4 

Είδος ζημιών που καλύπτονται ασφαλιστικά 

1. Καλύπτονται ασφαλιστικά και αποζημιώνονται μόνο 
οι ζημιές που αποκλειστικά και διαπιστωμένα προκαλού- 
νται από τους ασφαλιζόμενους κινδύνους του άρθρου 2 
του παρόντος Κανονισμού και εφόσον η αντιμετώπιση ή ο 
περιορισμός τους είναι πέρα από τις δυνατότητες του 
ασφαλισμένου. 

2. Δεν καλύπτονται ασφαλιστικά και δεν αποζημιώνο¬ 
νται οι ζημιές που έχουν επίπτωση στην αναμενόμενη πα¬ 
ραγωγή της τρέχουσας ή οποιοσδήποτε μελλοντικής πα¬ 
ραγωγικής φάσης ή περιόδου. 

3. Με αποφάσεις των Υπουργών Γεωργίας και Οικονο¬ 
μικών που δημοσιεύονται στην Εφημερίδα της Κυβερνή- 
σεως μπορεί να διευρύνεται και επεκτείνεται η ασφάλιση 
και σε άλλους κινδύνους. 

Αρθρο 5 

Εξαιρέσεις 

Εξαιρούνται από την ασφαλιστική κάλυψη. 

1. Από τον κίνδυνο της πλημμύρας, οι κτηνοτροφικές 
εκμεταλλεύσεις που οι μόνιμες ή προσωρινές τους εγκα¬ 
ταστάσεις βρίσκονται μέσα στην περίμετρο της ανώτατης 
στάθμης των φυσικών ή τεχνητών ρευμάτων ή άλλων 
όγκων γλυκού νερού, που αποκαλύπτονται κατά τη διάρ¬ 
κεια της διακύμανσης της στάθμης του νερού, καθώς επί¬ 
σης και σε έκταση που σύμφωνα με τη νομοθεσία που 
ισχύει χαρακτηρίζονται σαν «ζώνες έργων». 

2. Οι ζημιές του ζωικού κεφαλαίου από χιόνι, ανεμοθύ¬ 
ελλα, που οφείλονται σε ζημιές κτιριακών εγκαταστά¬ 
σεων, οι οποίες δεν πληρούν τους στοιχειώδεις κανόνες 
κατασκευής. 

3. Κτηνοτροφικές εκμεταλλεύσεις των οποίων ο αριθ¬ 
μός των ασφαλιστικών μονάδων κατά είδος ζώου είναι μι¬ 
κρότερος της μίας (1) και προκειμένου για μελισσοσμήνη 
των δέκα (10) κυψελών. 

Σε περίπτωση ζημιών στα μελοσσοσμήνη από αρκούδα 
δεν ισχύει ο παραπάνω περιορισμός. 

4. Οι κτηνοτροφικές εκμεταλλεύσεις, στις οποίες δεν 
τηρούνται οι όροι εκτροφής και εκμετάλλευσης των ζώων, 
οι προληπτικές και θεραπευτικές κτηνιατρικές επεμβά¬ 
σεις, οι κανόνες υγιεινής, και δεν παρέχονται οι κατάλλη¬ 
λες φροντίδες που καθορίζονται με αποφάσεις του 
Υπουργείου Γ εωργίας ή μετά από έγγραφη σύσταση από 
τον ΕΛ.Γ.Α. 

5. Οι κτηνοτροφικές εκμεταλλεύσεις των οποίων το ζω¬ 
ικό κεφάλαιο εκτρέφεται σε μερικώς ή πλήρως ελεγχό¬ 
μενο περιβάλλον, εφόσον δεν τηρούνται οι όροι και προϋ¬ 
ποθέσεις λειτουργίας των μηχανισμών που είναι αναγκαίοι 
για την ρύθμιση των συνθηκών του περιβάλλοντος (θερμο¬ 
κρασία, αερισμός κ.λ.π.). 

Άρθρο 6 

Ειδικοί περιορισμοί κάλυψης ζημιών 

Δεν καλύπτονται ασφαλιστικά: 

1. Οι ζημιές στο ζωικό κεφάλαιο όταν η ηλικία των ζώων 
είναι μικρότερη των δέκα (10) ημερών για τα βοοειδή και 


τα μόνοπλα, των επτά (7) ημερών για τα αιγοπρόβατα και 
τους χοίρους και των πέντε (5) ημερών για τα πτηνά και τα 
κουνέλια. 

2. Οι ζημιές στο ζωικό κεφάλαιο όταν η ηλικία των ζώων 
είναι μεγαλύτερη των δέκα τριών (13) ετών για τα θήλεα 
βοοειδή, των έξι (6) ετών για τα άρρενα βοοειδή, των εί¬ 
κοσι (20) ετών για τα μόνοπλα, των τεσσάρων (4) ετών για 
τιςχοιρομητέρες, των πέντε (5) ετών για τους κάπρους και 
των έξι (6) ετών για τα αιγοπρόβατα. 

3. Οι ζημιές στο ζωικό κεφάλαιο όταν είναι μικρότερες 
της μισής ασφαλιστικής μονάδας (% Α.Μ.) κατά είδους 
ζώου και προκειμένου για μελισσοσμήνη μικρότερες των 
πέντε (5) κυψελών. 

Σε περιπτώσεις ζημιών στα μελοσσοσμήνη από την αρ¬ 
κούδα δεν ισχύει ο παραπάνω περιορισμός. 

4. Οι ζημιές στο ζωικό κεφάλαιο που μεγάλωσαν και 
επεκτάθηκαν επειδή ο ασφαλισμένος δεν έλαβε έγκαιρα 
τα κατάλληλα μέτρα και δεν φρόντισε για την διάσωση των 
ζώων του. 

Άρθρο 7 

Ποσοστά ζημιάς που δεν καλύπτονται 

1. Δεν καλύπτονται οι ζημιές του ζωικού κεφαλαίου που 
προκαλούνται από τους ασφαλιζόμενους κινδύνους του 
άρθρου 2 του παρόντος Κανονισμού όταν είναι μικρότε¬ 
ρες των ποσοστών: 

4% για τις χοιρομητέρες και τους κάπρους 

8% για τα χοιρίδια, τους παχυνόμενους και αναπτυσσό¬ 
μενους χοίρους, τις όρνιθες αναπαραγωγής και αυγοπα- 
ραγωγής και τα μελισσοσμήνη και 12% για τα κοτόπουλα 
πάχυνσης και εκτρεφόμενα θηραματικά πτηνά, τα λοιπά 
πτηνά και τα κουνέλια, του αριθμού των εκτρεφόμενων 
ζώων κατά αυτοτελή εκτροφή. 

Σε περίπτωση ζημιών στα μελοσσοσμήνη από την αρ¬ 
κούδα δεν ισχύει ο παραπάνω περιορισμός. 

2. Αν η ζημιά υπερβαίνει τα ανωτέρω ποσοστά, κατα¬ 
βάλλεται αποζημίωση που υπολογίζεται με βάση το στρογ- 
γυλοποιημένο ποσοστό ζημιάς σε ακέραιες μονάδες. 

Τα δεκαδικά ψηφία του αριθμού που προσδιορίζει το 
ποσοστό ζημιάς στρογγυλοποιούνται στην αμέσως ανώ¬ 
τερη μονάδα όταν είναι από 0,50 και άνω και παραλλείπο- 
νται όταν είναι κάτω του 0,50. 

Άρθρο 8 

Ποσοστό κάλυψης ζημιών 

1. Σε περίπτωση ζημιών από τους ασφαλιζόμενους κιν¬ 
δύνους που αναφέρονται στο άρθρο 2 του παρόντος Κα¬ 
νονισμού σε ποσοστά που υπερβαίνουν τους περιορι¬ 
σμούς του άρθρου 7, η αποζημίωση που καταβάλλει ο 
ΕΛ.Γ.Α. καλύπτει το 80% των πάνω: από 3% για τις χοιρο- 
μητέρες και τους κάπρους, από 5% για τα χοιρίδια, τους 
παχυνόμενους και αναπτυσσόμενους χοίρους, τις όρνιθες 
αναπαραγωγής και αυγοπαραγωγής και τα μελισσοσμήνη, 
από 8% για τα κοτόπουλα πάχυνσης, τα εκτρεφόμενα θη¬ 
ραματικά πτηνά, τα λοιπά πτηνά και τα κουνέλια, ποσο¬ 
στών ζημιάς του αριθμού των εκτρεφόμενων ζώων κατά 
αυτοτελή εκτροφή. 

Για τα μόνοπλα, βοοειδή και αιγοπρόβατα η κατά τα 
ανωτέρω αποζημίωση καλύπτει το 80% της ζημιάς. 

2. Σε περιπτώσεις ζημιών από αρκούδα, ο ΕΛ.Γ.Α., κα¬ 
ταβάλει αποζημίωση που καλύπτει το 100% της ζημιάς, 

διατηρούμενων των περιορισμών της παραγράφου 1 του 
παρόντος άρθρου με εξαίρεση του περιορισμού στα με- 
λισσοσμήνη. 

Αρθρο 9 

Ειδικές διατάξεις κάλυψης ζημιών 

1. Σε περίπτωση εξαιρετικά μεγάλων ζημιών, από τους 
ασψαλιζόμενους κινδύνους, του άρθρου 2 του παρόντος 
Κανονισμού, που δεν είναι δυνατόν να καλυφθούν από τα 
ποσό που έχουν προϋπολογισθεί για την υποχρεωτική 
ασφάλιση του Ζωικού Κεφαλαίου και συντρέχουν ειδικοί 
λόγοι όπως τεχνικές δυσχέρειες διενέργειας εκτιμήσεων, 
απλούστευση και συντόμευση των διαδικασιών, μπορεί 
κατά παρέκλιση της τυπικής διαδικασίας που ορίζεται με 
τις διατάξεις του Κανονισμού, να αποφασίζειαι από ίο 
Δ.Σ. του ΕΛ.Γ.Α. 

Σύσταση Επιτροπής για τη διενέργεια εκτιμήσεων που 
θα αποτελείται από τρεις (3) τουλάχιστον εκτιμητές που 
θα ορίζονται οπό τον ΕΛ.Γ.Α. 

Τα πορίσματα της Επιτροπής αυτής δεσμεύουν τόσο 
τον ΕΛ.Γ.Α. όσο και τους ασφαλισμένους, είναι οριστικό 
και τελεσίδικα και κατ' αυτών ουδεμία αίτηση επανεκτίμη¬ 
σης επιτρέπεται. 

2. Για .την καταβολή των αποζημιώσεων από τις παρα¬ 
πάνω ζημιές εφαρμόζονται οι διατάξεις του άρθρου 21 του 
παρόντος Κανονισμού. 

Αρθρο 10 
Αντασφάλιση 

Σε περιπτώσεις κατά τις οποίες, με σύμβαση ανταοφά- 
λισης, προβλέπονται ποσοστά κάλυψης ζημιών ευνοϊκό¬ 
τερα από αυτά του Κανονισμού καταβάλλεται αποζημί¬ 
ωση, όπως προβλέπεται από την σύμβαση αντασφάλι- 
σης. 

ΚΕΦΑΛΑΙΟ Γ 

Όργανα και διαδικασία ασφάλισης 

Αρθρο 11 

Ανταποκριτές ή ασφαλιστικοί πράκτορες 

Η ανάθεση καθηκόντων ανταποκριτών ή ασφαλιστικών 
πρακτόρων αποφασίζεται από το Δ.Σ. του ΕΛ.Γ.Α. Οι 
ανταποκριτές ή ασφαλιστικοί πράκτορες ασκούν τα καθή- 
κοντά τους σύμφωνα με όοα καθορίζονται από τον Κανο¬ 
νισμό και τις σχετικές οδηγίες και εντολές της Διοίκησης 
της ΕΛ.Γ.Α. 

Άρθρο 12 

Δήλωση ζωικού κεφαλαίου 

1. Οι ασφαλισμένοι, όταν ζητηθεί από τον ΕΛ.Γ.Α. είναι 
υποχρεωμένοι να δηλώνουν το ζωικό κεφάλαιο που διατη¬ 
ρούν κατά υποκατηγορία ή κατηγορία ζώου ή ζώων σε ει¬ 
δικό έντυπο, ο τύπος και οι ενδείξεις του οποίου καθορί¬ 
ζονται από τον ΕΛ.Γ.Α, Η άρνηση υποβολής δήλωσης ζωι¬ 
κού κεφαλαίου συνεπάγεται τον αποκλεισμό από την υπο¬ 
χρεωτική ασφάλιση του ζωικού κεφαλαίου από τον 
ΕΛ.Γ.Α., μέχρι την υποβολή της δήλωσης αυτής. 

2. Ανακριβή στοιχεία στη δήλωση του ζωικού κεφαλαίου 
που αποκλίνουν οε ποσοστό 10-20% των πραγματικών. 


συνεπάγονται μείωση της τυχόν αποζημίωσης κατά 20% 
ενώ αποκλίσεις σε ποοοστό άνω του 20% συνεπάγονται 
τη μείωση της τυχόν αποζημίωσης κατά 40%. 

3. Με αποφάσεις του Διοικητή του ΕΛ.Γ.Α. ή εξουσιοδο¬ 
τημένου οργάνου καθορίζονται οι έλεγχοι που θα πραγμα¬ 
τοποιούνται για την εξακρίβωση των στοιχείων των δηλώ¬ 
σεων του ζωικού κεφαλαίου. 

4. Η δήλωση ζωικού κεφαλαίου υποβάλλεται στον Αντ- 
Λή ή τον ασφαλιστικό πράκτορα του ΕΛ.Γ.Α., του Δήμου ή 
της Κοινότητας, στην περιοχή του οποίου ή της οποίας 
ασκείται η κτηνοτροφική εκμετάλλευση. Αντίγραφο της 
δήλωσης αποστέλλεται στο αρμόδιο Υποκατάστημα του 
ΕΛ.Γ.Α. 

Άρθρο 13 

Αναγγελία - Δήλωση ζημιάς - Τέλη εκτίμησης 

1 .α. Ο ασφαλισμένος, του οποίου το ζωικό κεφάλαιο ζη¬ 
μιώθηκε από τους ασφαλιζόμενους κινδύνους του άρθρου 
2 και εφόσον πληρούνται οι προϋποθέσεις των άρθρων 3, 
4, 5, 6, 7 και 12 του παρόντος Κανονισμού, υποχρεοϋται 
να προβεί την ίδια ή το αργότερο την αμέσως επόμενη ερ¬ 
γάσιμη ημέρα από την ζημιά, σε τηλεφωνική ή με ΡΑΧ 
αναγγελία της ζημιάς, μέσω του Ανταποκριτή ή του ασφα¬ 
λιστικού πράκτορο ή εάν κωλύεται ο ανταποκριτής ή ο 
ασφαλιστικός πράκτορας, ο ίδιος στο οικείο Υποκ/μα του 
ΕΛ.Γ.Α. 

Συγχρόνως ή το αργότερο την αμέσως επόμενη εργά¬ 
σιμη ημέρα από την αναγγελία της ζημιάς υποβάλλεται δή¬ 
λωση ζημιάς - η οποία πρωτοκολλείται - στον ανταπο¬ 
κριτή ή τον ασφαλιστικό πράκτορα του Δήμου ή της Κοινό¬ 
τητας, με ταυτόχρονη καταβολή των τελών εκτίμησης και 
ειδοποιείται τηλεφωνικά ή με ΡΑΧ από τον ανταποκριτή ή 
τον ασφαλιστικό πράκτορα το οικείο Υποκατάστημα του 
ΕΛ.Γ.Α. 

β. Ο ασφαλισμένος, στο ζωικό κεφάλαιο του οποίου από 
τους ασφαλιζόμενους κινδύνους του άρθρου 2 πιθανολο¬ 
γείται δυσμενής εξέλιξη και ζημιά, που θα υπερβαίνει τους 
περιορισμούς κάλυψης, οφείλει να προβεί την Ιδια ή το 
αργότερο την αμέσως επόμενη εργάσιμη ημέρα σε τηλε¬ 
φωνική ή με ΡΑΧ αναγγελία του γεγονότος - μέσω του 
ανταποκριτή ή του ασφαλιστικού πράκτορα ή εάν κωλύε¬ 
ται ο ανταποκριτής ή ο ασφαλιστικός πράκτορας, ο Ιδιος 
στο οικείο Υποκατάστημα του ΕΛ.Γ.Α. και υποχρεούνιαι 
να κολουθήσει τις οδηγίες που θα του δοθούν. 

Στην περίπτωση αυτή ο χρόνος υποβολής δήλωσης ζη¬ 
μιάς καθορίζεται από τα αρμόδια όργανα του οικείου Υπο¬ 
καταστήματος. 

γ. Σε περίπτωση εξαιρετικής εντάσεως θεομηνιών (χιο¬ 
νοπτώσεις, πλημμύρες κ.λ.π.) που επιφέρουν αποκλει¬ 
σμούς Κοινοτήτων και καθιστούν αντικειμενικά αδύνατη 
την τηλεφωνική ή οδική επικοινωνία, η αναγγελία ζημιάς 
θεωρείται εμπρόθεσμη εφ' όοον γίνει αμέσως μετά την 
αποκατάσταση των μέσων επικοινωνίας. 

2. Η δήλωση ζημιάς συνοδεύεται απαραίτητα από ταχυ¬ 
δρομική απόδειξη καταβολής υπέρ ΕΛ.Γ.Α. των τελών 
εκτίμησης και από κάθε άλλο έγγραφο ή βεβαίωση που θα 
ζητηθεί. 

3. Ο τύπος της δήλωσης ζημιάς και οι ενδείξεις της 
προσδιορίζονται από τον ΕΛ.Γ.Α, 

4. Με απόφαση του Δ.Σ. του ΕΛ.Γ.Α. καθορίζεται το 
ύψος των τελών εκτίμησης της ζημιάς καθώς επίσης και 
τα υπεύθυνα όργανα είσπραξης και απόδοσης στον 

ΕΛ.Γ.Α. 

5. Εκπρόθεσμη αναγγελία ζημιάς ή εκπρόθεσμη δή¬ 
λωση ζημιάς δεν δημιουργεί υποχρέωση στον ΕΛ.Γ.Α. για 
διενέργεια πραγματογνωμοσύνης, ούτε θεμελιώνει δικαί¬ 
ωμα αποζημίωσης για τον ασφαλισμένο. 

6. Αν κατά την διαδικασία της εκτίμησης διαπιστωθεί 
και στη συνέχεια βεβαιωθεί από τα αρμόδια όργανα της 
Υπηρεσίας, ότι τα ίδια ζημιωθέντα ζώα έχουν δηλωθεί πε¬ 
ρισσότερο από μία φορά στον ίδιο ή άλλο Δήμο ή Κοινό¬ 
τητα, ο ασφαλισμένος που υπέβαλε την παραπάνω δή¬ 
λωση στερείται της αντίστοιχης αποζημίωσης. 

Αρθρο 14 

Εκτιμητές 

Η εκτίμηση των ζημιών διενεργείται: 

α. Για ζημιές από φυσικά αίτια από Γεωπόνους ή Κτηνιά¬ 
τρους πτυχιούχους Α.Ε.Ι. 

β. Για ζημιές από ασθένειες - παθήσεις από Κτηνιά¬ 
τρους πτυχιούχους Α.Ε.Ι. 

Άρθρο 15 

Εκτίμηση 

1. Ο ΕΛ.Γ.Α. καθορίζει και γνωστοποιεί μέσω του Αντα¬ 
ποκριτή ή του ασφαλιστικού πράκτορα ή απευθείας στον 
ασφαλισμένο το χρόνο διενέργειας της εκτίμησης της ζη¬ 
μιάς. 

Η εκτίμηση της ζημιάς πρέπει να πραγματοποιηθεί 
εντός 48 ωρών το χειμώνα και εντός 24 ωρών το καλο¬ 
καίρι, από τη στιγμή που αναγγέλεται η ζημιά. 

Στο χρονικό αυτό διάστημα ο ασφαλισμένος δεν έχει δι¬ 
καίωμα να προβεί σε αλλοίωση των αποδείξεων ζημιάς 
που υπάρχουν. 

Εάν παρέλθουν οι προθεσμίες αυτές ο ασφαλισμένος 
μπορεί να απομακρύνει για ταφή ή άλλη χρήση τα νεκρά 
ζώα, μετά από αυννενόηση με το οικείο Υποκατάστημα, 
με τον όρο ότι θα διατηρήσει ως «μάρτυρα» κάθε αποδει¬ 
κτικό στοιχείο που θα ζητηθεί. 

Σε περιπτώσεις ζημιών σε μελισσοσμήνη, ο ΕΛ.Γ.Α. δε¬ 
σμεύεται να προβεί το συντομότερο δυνατό από την υπο¬ 
βολή δήλωσης ζημιάς, στην εκτίμηση της ζημιάς και συνε¬ 
πώς δεν υφίσταται θέμα ετκτίμηαης από «μάρτυρες». 

2. Μη διενέργεια εκτίμησης της ζημιάς εντός μηνός από 
την υποβολή δήλωσης ζημιάς, συνεπάγεται την αποδοχή 
των στοιχείων της δήλωσης του ασφαλισμένου από μέ¬ 
ρους του ΕΛ.Γ.Α., εφόσον διαπιστωθεί ότι συντρέχουν οι 
διατάξεις και οι προϋποθέσεις των άρθρων 2, 3, 4, 5, 6, 7 
και 12 του παρόντος Κανονισμού. 

3ι Ο ΕΛ.Γ.Α. μπορεί να προβαίνει σε πρσεκτίμηση των 
«εν εξελίξει» ζημιών και σε παρακολούθηση του Ζωικού 
Κεφαλαίου πριν την οριστική εκτίμηση (πραγματογνωμο¬ 
σύνη). 

4. Η εκτίμηση ζημιάς διενεργείται από ένα και μόνο 
εκτιμητή, ο οποίος οφείλει να διενεργεί την εκτίμηση με 
αντικειμενικότητα ακολουθώντας τους κανόνες της εκτι- 
μητικής των ζώων και τους όρους και προϋποθέσεις του 
Κανονισμού. 

Σε εξαιρετικές περιπτώσεις, και όπου το μέγεθος των 
ζημιών ή ειδικές συνθήκες το επιβάλλουν, η εκτίμηση της 
ζημιάς μπορεί να γίνει από περισσότερους από έναν εκτι¬ 
μητές. 

Προκειμένου για ζημιές από πλημμύρα, αν διαπιστωθεί 


ότι είναι αδύνατη η διενέργεια εκτίμησης, η πραγματογνω¬ 
μοσύνη (εκτίμηση) διενεργείται από Επιτροπή τριών (3) 
πραγματογνωμόνων (εκτιμητών) ποιι ορίζονται από τον 
ΕΛ.Γ.Α. 

7ο πόρισμα της Επιτροπής δεσμεύει τον ΕΛ.Γ.Α. και 
τους ασφαλισμένους και δεν επιτρέπεται η υποβολή αίτη¬ 
σης επανεκτίμησης. 

5. Οι εκτιμητές οφείλουν να διενεργούν την εκτίμηση 
μόλις λάβουν σχετική παραγγελία από το Διοικητή ή από 
εξουσιοδοτημένο από αυτόν όργανο. 

6. Ο ΕΛ.Γ.Α. μπορεί να συντάσσει οδηγίες και κανόνες 
εκτίμησης ζημιών κατά είδος ζώου, οι οποίοι, μετά από 
έγκριση του Διοικητή, εφαρμόζονται υποχρεωτικά από 
τους εκτιμητές κατά την διενέργεια των εκτιμήσεων. 

7. Οι εκτιμητές μπορούν να χρησιμοποιούν, ως οδηγό 
τους, για την υπόδειξη των κτηνοτροφικών εκμεταλλεύ¬ 
σεων και των ζημιωθέντων ζώων τον αγροφύλακα ή σε πε¬ 
ρίπτωση απουσίας ή κωλύμματος αυτού, τον ανταποκριτή 
ή τον ασφαλιστικό πράκτορα του ΕΛ.Γ.Α. ή τον Πρόεδρο 
της Κοινότητας, ή οποιοδήποτε άλλο πρόσωπο το οποίο 
γνωρίζει τους κτηνοτράφους και τους χώρους εκτροφής 
των ζώων. 

Τα φυσικά και τα νομικά πρόσωπα που αναφέρονται 
στην παράγραφο 3 του άρθρου 13 του Νόμου 1790/88 
συνδράμουν στο έργο των εκτιμητών όταν τους ζητη¬ 
θεί. 

8. Κατά την εκτίμηση υποχρεούται να παρευρίσκεται ο 
ασφαλισμένος ή αντιπρόσωπός του και να εκθέτει τις από¬ 
ψεις του σχετικά με τη ζημιά. Ο ασφαλισμένος είναι υπο¬ 
χρεωμένος να υποδείξει το ζωικό του κεφάλαιο και τα ζη¬ 
μιωθέντα ζώα και να δώσει σχετικές πληροφορίες για τα 
ζώα του ή να φέρει στοιχεία από τα οποία να αποδεικνύε- 
ται, ότι αυτός είναι ο εκμεταλλευτής του ζωικού κεφα¬ 
λαίου που δηλώθηκε, εφόσον του ζητηθούν από τον εκτι¬ 
μητή. 

Αν ο ασφαλισμένος αρνηθεί την υπόδειξη των ζημιωθέ¬ 
ντων ζώων και του ζωικού του κεφαλαίου ή δεν επιτρέψει 
την είσοδο του εκτιμητή στους χώρους εκτροφής των 
ζώων ή δεν προσκομίσει τα στοιχεία από τα οποία να απο- 
δεικνύεται ότι αυτός είναι ο εκμεταλλευτής, τότε θεωρεί- 
ται ότι παραιτείται από τη δήλωση ζημιάς που υπέβαλε και 
χάνει το δικαίωμα της τυχόν αποζημιώσεως από τον 
ΕΛ.Γ.Α.. 

Στην περίπτωση αυτή συντάσσεται σχετικό πρακτικό, 
που υπογράφεται από τον εκτιμητή και τον οδηγό του ή 
εάν δεν χρησιμοποιηθεί ο οδηγός, το πρακτικό υπογράφε¬ 
ται από τον εκτιμητή ή τον ανταποκριτή ή τον ασφαλιστικό 
πράκτορα του ΕΛ.Γ.Α. του Δήμου ή της Κοινότητας. 

Σε περίπτωση απουσίας του ανταπόκρισή ή του ασφαλι¬ 
στικού πράκτορα του ΕΛ.Γ.Α. το πρακτικό υπογράφει 
μόνο ο εκτιμητής ο οποίος συγχρόνως υποβάλλει προς τον 
Προϊστάμενο του Υποκαταστήματος ΕΛ.Γ.Α. έγγραφη λε¬ 
πτομερή έκθεση των γεγονότων. 

Αντίγραφα του πρακτικού επισυνάπτονται σε όλα τα 
φύλλα δήλωση ζημιάς. 

Οι όροι απολύμανσης και υγιεινής που τηρούνται από το 
προσωπικό της κτηνοτροφικής εκμετάλλευσης είναι υπο¬ 
χρεωτικοί και για τους εκτιμητές. 

9. Ο εκτιμητής συμπληρώνει το πόρισμα της εκτίμησης 
σε ειδικό έντυπο, χωριστά για κάθε ασφαλιζάμενο κίνδυνο 
ημερομηνία ζημιάς και για κάθε αυτοτελή εκτροφή και το 
υποβάλλει στον ΕΛ.Γ.Α. 

Αντίγραφο του εντύπου αυτού κοινοποιείται από τον 
ΕΛ Γ. Α. με απόδειξη, στον ανταποκριτή ή τον ασφαλιστικό 
πράκτορα του ΕΛ.Γ.Α. του Δήμου ή της Κοινότητας που 
υποβλήθηκε η δήλωση ζημιάς. 

Ο ανταποκριτής ή ο αφασλιστικός πράκτορας του 
ΕΛ.Γ.Α. αμέσως μετά την παραλαβή των πορισμάτων εκτί¬ 
μησης υποχρεοΰται να ενημερώσει τους ενδιαφερόμε¬ 
νος ασφαλισμένους με προφορική ή γραπτή ειδοποίηση 
ή ανακοίνωση που τοιχοκολλάται στο συνηθισμένο χώρο 
ανακοινώσεων του Δήμου ή της Κοινότητας, για να λάβουν 
γνώση των πορισμάτων εκτίμησης. 

10. Ο ΕΛ.Γ.Α. διατηρεί το δικαίωμα να ζητήσει διενέρ¬ 
γεια νεκροωίας και απά ειδικό επιστήμονα ατα ζημιωθέντα 
ζώα, εφόσον το κρίνει απαραίτητα. 

Άρθρο 16 

Επανεκτίμηση 

(επανεξέταση των στοιχείων ζημιάς) 

1. Το πόρισμα εκτίμησης γίνεται οριστικά μετά την πά¬ 
ροδο δεκαπέντε (15) ημερών από της επομένης ημέρας 
της παραλαβής των πορισμάτων και της πρόσκλησης προς 
τους ασφαλισμένους να λάβουν γνώση των πορισμάτων 
εκτίμησης, σύμφωνα με την παράγραφο 9 του άρθρου 15. 

2. Μέσα στην παραπάνω προθεσμία των δεκαπέντε 
(15) ημερών, ο ασφαλισμένος που δεν συμφωνεί με το πό¬ 
ρισμα εκτίμησης, δικαιούται να ζητήσει επανεκτίμηση, με 
αίτηση που καταθέτει στον ανταποκριτή ή τον ασφαλι¬ 
στικό πράκτορα του ΕΛ.Γ.Α. στην οποία αναφέρονται οι 
λόγοι για τους οποίους ζήτησε την επανεκτίμηση. 

Η αίτηση επανεκτίμησης δεν λαμβάνεται υπόψη αν δεν 
υποβληθεί εμπρόθεσμο και δεν συνοδεύεται από εμπρό¬ 
θεσμη καταβολή, για λογαριασμό του ΕΛ.Γ.Α. των τελών 
επανεκτίμησης, που ορίζονται στο διπλάσιο των αντίστοι¬ 
χων τελών εκτίμησης. 

Επίσης δεν λαμβάνεται υπόψη η αίτηση επανεκτίμησης 
και ο ασφαλισμένος θεωρείται ότι παραιτήθηκε από αυτή, 
αν δεν προσφέρεται να δώσει τις απαραίτητες πληροφο¬ 
ρίες και διευκολύνσεις για την διενέργεια της επανεκτίμη¬ 
σης σύμφωνα με την παράγραφο 8 του άρθρου 15. _ 

3. Επανεκτίμηση δικαιούται να ζητήσει και ο ΕΛ.Ι .Α., 
μέχρι την οριστικοποίηση των πορισμάτων εκτίμησης. 

4. Η επανεκτίμηση διενεργείται από δύο επανεκτιμη- 

τέζ [ 

α. Για ζημιές από φυσικά αίτια από γεωπόνους ή κτηνιά¬ 
τρους, πτυχιοϋχους Α.Ε.Ι. 

β. Για ζημιές από ασθέοειες - παθήσεις από κτηνιά¬ 
τρους - πτυχιούχους Α.Ε.Ι. 

5. Οι επανεκτιμητές ορίζονται από τους ΕΛ.Γ.Α.. 

β. Σε περίπτωση διαφωνίας μεταξύ των δύο επανεκτι- 
μητών ορίζεται από κοινού διαιτητής από πίνακα που περι¬ 
λαμβάνει δέκα (10) τουλάχιστον γεωπόνους και κτηνιά¬ 
τρους, πτυχιούχους Α.Ε.Ι. 

Οι πίνακες διαιτητών καταρτίζονται χωριστά κατά Υπο¬ 
κατάστημα, το Ιεπτέβριο μήνα κάθε ημερολογιακού 
έτους κοι αφού εγκριθούν από τον Διοικητή του ΕΛ.Γ.Α., 
ισχύουν για το επόμενο ημερολογιακό έτος 
Σε περίπτωση διαφωνίας των επανεκτιμητών ως προς 
το πρόσωπο του διαιτητή ορίζεται διαιτητής από τον 
ΕΛ.Γ.Α. 

7 Για την διενέργεια των επανεκτιμήσεων εφαρμόζο¬ 
νται. ανάλογα, όλες οι διατάξεις του Κανονισμού που αφο¬ 
ρούν τις εκτιμήσεις. 


8. Οι επανεκτιμητές ή ο διαιτητής καταχωρούν το πόρι¬ 
σμα της επανεκτίμησης ή του διαπητοό σε ειδικό έντυπο, 
χωριστά για κάθε ασφαλιζάμενο κίνδυνο, ημερομηνία ζη¬ 
μιάς και για κάθε αυτοτελή εκτροφή και το υποβάλλουν 
στον ΕΛ.Γ.Α.. 

Αντίγραφο του εντύπου αυτού κοινοποιείται απο τον 
ΕΛ.Γ.Α., με απόδειξη οτον ανταποκριτή ή τον ασφαλιστικό 
πράκτορα του ΕΛ.Γ.Α. του Δήμου ή της Κοινότητας όπου 
υποβλήθηκε η αίτηση επανεκτίμησης. 

Ο αναταποκριτής ή ο ασφαλισμένος πράκτορας του 
ΕΛ.Γ.Α υποχρεούται, χωρίς καθυστέρηση να ενημερώσει 
τους ενδιαφερόμενους ασφαλισμένους, με προφορική ή 
γραπτή ειδοποίηση ή ανακοίνωση που τοιχοκολλάται στο 
συνηθισμένο χώρο των ανακοινώσεων του Δήμου ή της 
Κοινότητας, για να λάβουν γνώση των πορισμάτων της 
επανεκτίμησης ή του διοιτητού. 

9 Οι επανεκτιμητές και ο διαιτητής δεν δεσμεύονται 

από το πρόρισμα της εκτίμησης. 

1 0. Το πόρισμα της επανεκτίμησης ή του διαιτητοΰ είναι 
οριστικό και κατ’ αυτού ουδεμία αίτηση ή προσφυγή χω- 
ρεί. 

Αρθρο 17 

Πραγματογνωμοσύνη αλλεπάλληλων ζημιών 

1. Ανεξάρτητα εάν έχει γίνει ή όχι η εκτίμηση της προη¬ 
γούμενης ζημιάς και συμβεί νέα ζημιά στην ίδια αυτοτελή 
εκτροφή, από τον ίδιο ή άλλο ασφαλιζόμενο κίνδυνο, ο 
ασφαλισμένος υποχρεούται στην υποβολή νέας αναγγε¬ 
λίας και δήλωσης ζημιάς και στην καταβολή των αναλο- 
γούντων τελών εκτίμησης. 

Στην περίπτωση αυτή τα πορίσματα εκτίμησης καταχω- 
ρούνται κατά ημερομηνία ζημίας και ασφαλιζόμενο κίν¬ 
δυνο. 

2 Τα πορίσματα εκτίμησης αλλεπάλληλων ζημιών ανα- 
φέρονται αθροιστικά στο σύνολο των ζώων που ζημιώθη¬ 
καν σε συγκεκριμένο χρονικό διάστημα άνευ διακοπής, 
συνεχώς από τον Ιδιο ασφαλιζόμενο κίνδυνο, εφ’ όσον 
έχουν αναγγελθεί εμπρόθεσμα και συμβαίνουν σπορα¬ 
δικά. 

Στην περίπτωση αυτή λαμβάνεται υπόψη για την εφαρ¬ 
μογή των διατάξεων του άρθρου 6 και του άρθρου 7 του 
Κανονισμού αυτου, το σύνολο των ζημιωθέντων ζώων. 

3 Με εγκυκλίους του Διοικητή του ΕΛ.Γ.Α που εγκρίνο- 
νται από το Δ.Σ. του ΕΛ.Γ.Α. καθορίζονται τα χρονικά όρια 
κάλυψης των ζημιών αυτών από τους ασφαλιζόμενους κιν¬ 
δύνους. 

Άρθρο 18 

Αναθεώρηση πορίσματος πραγματογνωμοσύνης 

1. Ο Διοικητής του ΕΛ.Γ.Α. μπορεί σε οποιοδήποτε 
βαθμό της διαδικασίας της πραγματογνωμοσύνης ή εκκα¬ 
θάρισης της ζημιάς, ακόμη και μετά την καταβολή της 
αποζημίωσης, να ασκήσει κατά, την κρίση του προσφυγή 
για αναθεώρηση των πορισμάτων της πραγματογνωμοσύ¬ 
νης, εφόσον έλθουν σε γνώση του στοιχείου από τα οποία 
να προκύπτει ότι υπάρχει πλάνη ως προς τα στοιχείο που 
συνθέτουν το πόρισμα της πραγματογνωμοσύνης. 

2. Η προσφυγή για αναθεώρηση πορισμάτων πραγματο¬ 
γνωμοσύνης κατατίθεται στην Κεντρική Υπηρεσία του 
ΕΛ.Γ.Α. μέσα οε εύλογο χρονικό διάστημα από τότε που 
έγιναν γνωστά τα στοιχεία που τη θεμελιώνουν. 

3. Επί της προσφυγής αποφασίζει οριστικά και τελεσί¬ 
δικα Τριμελής Επιτροπή η οποία συγκροτείται από το Νο¬ 
μάρχη στη δικαιοδοσία του οποίου ανήκει η περιοχή και 
αποτελείται από δύο (2) γεωπόνους ή κτηνιάτρους πτυ- 
χιοΰχος Α.Ε.Ι., υπαλλήλους Δημοσίου ή Ν.Π.Δ.Δ. και από 
ένα (1) γεωπόνο ή κτηνίατρο του ΕΛ.Γ.Α, που εκλέγεται 
επίσης από το Νομάρχη από πίνακα που περιλαμβάνει πέ¬ 
ντε (5) τουλάχιστον γεωπόνους ή κτηνιάτρους, υπαλλή¬ 
λους του ΕΛ.Γ.Α.. 

Η επιτροπή δεν δεσμεύεται από το πόρισμα πραγματο¬ 
γνωμοσύνης {εκτίμησης, επανεκτίμησης ή του διαιτητού) 
και μπορεί να αναθεωρήσει οποιοδήποτε στοιχείο του πο¬ 
ρίσματος. 

4. Με βάση το πόρισμα της Επιτροπής διενεργείται νέα 
εκκαθάριση της ζημιάς σύμφωνα με τις διατάξεις του άρ¬ 
θρου 20 του Κανονισμού και η ζητείται από τον ασφαλι¬ 
σμένο η επιστροφή της διαφοράς, σε περίπτωση που 
έλαβε μεγαλύτερη αποζημίωση χωρίς να τη δικαιούται 
(αχρεωστήτως) ή καταβάλλεται σε αυτόν τυχόν πρόσθετη 
αποζημίωση. 


Άρθρο 19 

Συμπληρωματική ασφάλιση 

Σε περίπτωση συμπληρωματικής ασφάλισης του ζωικού 
κεφαλαίου για φυσικούς κινδύνους και ασθένειες - παθή¬ 
σεις που αναφέρονται στο άρθρο 2 του Κανονισμού αυ¬ 
τού, μπορεί, μετά από συμφωνία μεταξύ ΕΛ.Γ.Α. και του 
ετέρου ασφαλιστή, να γίνει από κοινού εκτίμηση της ζη¬ 
μιάς (συνεκτίμηση). 

Οι όροι της συμφωνιάς αυτής δεν είναι δυνατό να είναι 
δυσμενέστεροι για τον ασφαλισμένο από τις διατάξεις του 
Κανονισμού αυτού. 


ΚΕΦΑΛΑΙΟ Δ' 

Εκκαθάριση της ζημιάς - 
Υπολογισμός και καταβολή της αποζημίωσης 


Άρθρο 20 


Εκκαθάριση της ζημιάς και 
υπολογισμός της αποζημίωσης 


1. Η εκκαθάριση της ζημιάς γίνεται μετά την οριστικο¬ 
ποίηση των πορισμάτων πραγματογνωμοσύνης (εκτίμη¬ 
σης, επανεκτίμησης ή διαιτητού}, χωριστά για κάθε ορι¬ 
στικό πόρισμα και εφόσον το ποσοστό ζημιάς κατά αυτο¬ 
τελή εκτροφή δεν είναι μικρότερο του 4% για τις χοιρομη- 
τέρες και τους κάπρους, του 8% για τα χοιρίδια, τους πα- 
χυνόμενους και αναπτυσσόμενους χοίρους, τις όρνιθες 
αναπαραγωγής και αυγοπαραγωγής και τα μελιοσοσμήνη 
και του 12% για τα κοτόπουλα πάχυνσης τα εκτρεφόμενα 
θηραματικά πτηνά, τα λοιπά πτηνά και τα κουνέλια του συ¬ 
νολικού αριθμού των ζώων της αυτοτελούς εκτροφής. 

2. Ποσό αποζημίωσης 


Αριθμός ζημιωθέντων ζώων αυτοτελούς εκτροφής 
201. ΓΚχτοστό ζημ^ω-Μ_:_ 

θέντ«ν ζώων Συνολικιϊς αριθμός ζώων αυτοτελούς εκτροφής 

Το τηκτοστό ζηκι*.'9#ντων ζώων στρογγυλοποΐΕίκι αύμοανα με το άρθρο 7 παράγρ. 2 το» παρόντος Κπ- 


/Ποοοστά ΐημκο4£ν<αν ζώων 


νανισμού. 

Κ Π 

ΰιίΓΟίκλούς εκτροφής 

( «ΛοΑικός αριθμός \ 
αυτοτελούς εκτροφής / 
“ί ·Ίμή μονύβοςΐ 


Ποσοστό κάλυψης \ 
ζημιών / 
νοι/ντελεοτή αποζημίωσης 
- Υπσλςιμμαχική αζια 


3. Οι τιμές αποζημίωσης των ζπμιωθέντων ζώων κατά 
υποκατηγορία ή κατηγορία ζώου ή ζώων, καθορίζονται 
από Επιτροπή που συγκροτείται από το Δ.Σ. του ΕΛ.Γ.Α. 
και απαρτίζεται από εκπροσώπους του ΕΛ.Γ.Α., Υπουρ¬ 
γείου Γεωργίας, Υπουργείου Εμπορίου, Α.Τ Ε., Αγροτικής 
Ασφαλιστικής, Κτηνοτροφικής, ΠΑΣΕΓΕΙ, ΓΕΣΑΣΕ και 
ΣΥΔΑΣΕ. 

Οι τιμές αποζημίωσης είναι ενιαίες για όλη την επικρά¬ 
τεια ή και κατά συγκεκριμένες περιοχές και για τον καθο¬ 
ρισμό τους λαμβάνονται υπόψη, βασικά στοιχεία σχετικά 
με το ζωικό κεφάλαιο, όπως π.χ. είδος ζώου, φυλή, τύπος, 
φύλλο, ηλικία, παραγωγική κατεύθυνση κ.λ.π. οι συνθή¬ 
κες ποοσγωγής ή αγοράς και πώλησης ίων ζώων ανάλογα 
με την παραγωγική τους κατεύθυνση ή τα στοιχεία του κό¬ 
στους και είναι υποχρεωτικές για του ασφαλισμένους. 

Οι πίνακες των τιμών αποζημίωσης εγκρίνονται από το 
Διοικητή του ΕΛ.Γ.Α, ή από· εξουσιοδοτημένο από αυτόν 
όργανο. Για τη γραμματειακή κάλυψη της Επιτροπής μερι¬ 
μνά η Διοίκηση του ΕΛ.Γ.Α.. Οι λεπτομέρειες των όρωιν 
λειτουργίας της Επιτροπής, οι δαπάνες λειτουργίας της, οι 
αμοιβές των μελών της κ.λ.π. ορίζονται με απόφαση του 
Δ.Σ. του ΕΛ.Γ.Α. και είναι ετήσιας ισχύος. 

Οι τιμές αποζημίωσης καθορίζονται εντός του Ιανουά¬ 
ριου και ισχύουνγια όλο το χρόνο. Σε περίπτωση ουσιώ¬ 
δους μεταβολής των τιμών κατά τη διάρκεια του έτους 
μπορεί με την ίδια διακδικασία να καθοριστούν νέες τιμές. 

Άρθρο 21 

Καταβολή της αποζημίωσης 

1. Οι αποζημιώσεις που καθορίζονται από Τις διατάξεις 
του άρθρου 20 καταβάλλονται στους δικαιούχους κατά 
προτίμηση με ταχυδρομικές επιταγές. 

Σε περίπτωση αλλαγής του προσώπου που ασκεί την 
κτηνοτροφική εκμετάλλευση διακαιοϋχος της αποζημίω¬ 
σης είναι εκείνος που ήταν εκμεταλλευτής την ημέρα που 
έγινε η ζημιά. 

2. Σε περίπτωση ζημιών, για την κάλυψη των οποίων 
προβλέπεται ότι θα απαιτηθούν χρηματικά ποσά μεγαλύ¬ 
τερα απο τα ποσά που έχουν προϋπολογισθεί ετησίως για 
την υποχρεωτική ασφάλιση του ζωικού κεφαλαίου και 
εφόσον δεν προβλέπεται η κάλυψη από αντασφαλισιική 
σύμβαση, μπορεί με απόφαση του Διοικητή του ΕΛ.Γ.Α. να 
χορηγηθεί στους δικαιούχους προκαταβολή έναντι της 
αποζημίωσης που δικαιούνται. 

Είναι δυνατόν επ,σης να καθοριστεί διαφορετική προ¬ 
καταβολή κατά ασφαλιζόμενο κίνδυνο έ είδος ζώου. 

3. Εάν στο τέλος της ετήσιας χρήσης το σύνολο των 
αποζημιώσεων που έχουν καταβληθεί είναι μικρότερο του 
ποσού που έχει προϋπολογιστεί για την υποχρεωτική 
ασφάλιση του ζωικού κεφαλαίου, καταβάλλεται στους δι¬ 
καιούχους στους οποίους χορηγήθηκε προκαταβολή σύμ¬ 
φωνα με τα οριζόμενα στην παράγραφο 2 του άρθρου αυ¬ 
τού - το υπόλοιπο της αποζημίωσης που δικαιούνται. 

Εάν το υπόλοιπο ποσό δεν επαρκεϊ για την κάλυψη των 
απαιτήσεων των δικαιούχων, εφαρμόζονται, με απόφαση 
του Δ.Σ. του ΕΛ.Γ.Α , οι διατάξεις του άρθρου 11 του Νό¬ 
μου 1790/88. 

4. Η αξίωση του ασφαλισμένου για λήψη αποζημίωσης 
από τον ΕΛ.Γ.Α. για ζημιές του ζωικού κεφαλαίου, πσρα 

γράφεται μετά διετία απάτην έκδοση της εντολής πληρω¬ 
μής· 

ΚΕΦΑΛΑΙΟ Ε' 

Ανάκληση δήλωσης ζημιάς - Ανάκληση αίτησης 
επανεκτίμησης - Ατέλειες - 
Αποζημίωση Οργάνων ασφάλισης 

Άρθρο 22 

Ανάκληση δήλωσης ζημιάς - 
Ανάκληση αίτησης επανεκτίμησης 

1. Ο ασφαλισμένος έχει δικαίωμα να ανακαλέσει τη δή¬ 
λωση ζημιάς που υπέβαλε, σύμφωνα με το άρθρο 13, με 
αίτησή του την οποία πρέπει να υποβάλει στον Ανταπο¬ 
κριτή του ΕΛ.Γ.Α. μέχρι την προηγούμενη ημέρα της εκτί¬ 
μησης ή να δώσει την αίτηση ανάκλησης στον εκτιμητή 
πριν τη διενέργεια της εκτίμησης. 

2. Σε περίπτωση ανάκλησης της δήλωσης ζημιάς ο 
ΕΛ.Γ.Α. δεν προβαίνει στη διενέργεια πραγματογνωμοσύ¬ 
νης και ο ασφαλισμένος θεωρείται ότι παραιτήθηκε από 
κάθε δικαίωμα για αποζημίωση. 

3. Ο ασφαλισμένος έχει δικαίωμα να ζητήσει να μη διε- 
νερνηθεί η επανεκτίση που ζήτησε, υποβάλλοντας σχε¬ 
τική αίτηση, για την αποδοχή της οποίας αποφασίζουν 
μόνο οι επανεκτιμητές κατά την κρίση τους. 


Άρθρο 23 

Ατέλειες 

1. Με τη διαφύλαξη των διατάξεων του Κανονισμού που 
αναφέρονται στα τέλη εκτίμησης και επανεκτίμησης, όλη 
η διαδικασία που αναφέρεται στον Κανονισμό διεξάγεται 
ατελώς. 

2. Οι ασφαλισμένοι δεν είναι υποχρεώμενοι να καταβά¬ 
λουν καμία αμοιβή ή αποζημίωση σε οποιονδήποτε για την 
ολοκλήρωση της διαδικασίας, από τη σύνταξη της δήλω¬ 
σης ζημιάς μέχρι και την είσπραξη της αποζημίωσης. 

Άρθρο 24 

Έξοδα κίνησης και αποζημίωσης οργάνων ασφάλισης 

Τά έξοδα κίνησης και αποζημίωσης των οργάνων ασφά¬ 
λισης καθορίζονται από τις διατάξεις ίου Κανονισμού κα¬ 
τάστασης προσωπικού του ΕΛ.Γ.Α., από τις σχετικές απο¬ 
φάσεις του Δ.Σ. του ΕΛ.Γ.Α. ή τις συλλογικές συμβάσεις 
που προβλέπονται από το Νόμο 1790/88. 

Άρθρο 25 

Ισχύς του Κανονισμού 

Η ισχύς του Κανονισμού αυτού ισχύει από τη δημο¬ 
σίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1995 

Ο ΥΠΟΥΡΓΟΙ 

Γ. ΜΩΡΑίΤΗΣ 

